text:
за подпомагане на развитието на местния селскостопански сектор (директни плащания и пазарни мерки). Програмата POSEI дава възможност да се финансират и фитосанитарни програми.
 VIII.1
 Мерки, предвидени в Регламент (ЕО) No°229/2013
 Режимът за малките острови в Егейско море е подобен на POSEI, но няма същото правно основание в ДФЕС и действието му е в по-малък мащаб от POSEI. Той включва както специфичния режим на снабдяване (който обаче се ограничава до помощ за продуктите от Съюза), така и мерките за подпомагане на местните селскостопански дейности, които се изразяват в допълващи плащания за точно определени местни продукти.
 IX.1
 Мерки за информиране и насърчаване, предвидени в Регламент (ЕС) No°1144/2014
 Мерките за информиране и насърчаване, които са свързани със селскостопански продукти и някои хранителни продукти, произведени от селскостопански продукти, и които се прилагат на вътрешния пазар или в трети държави и са изброени в Регламент (ЕС) No°1144/2014, може да бъдат финансирани изцяло или частично от бюджета на Съюза при условията, предвидени в настоящия регламент. Тези мерки са под формата на програми за информиране и насърчаване.
 (1) Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (OВ L 30, 31.1.2009 г., стр. 16).
 (2) Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (OВ L 206, 22.7.1992 г., стр. 7).
 (3) Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици (ОВ L 20, 26.1.2010 г., стp. 7).
 (4) Директива 2000/60/ЕО на Европейския парламент и на Съвета от 23 октомври 2000 година за установяване на рамка за действията на Общността в областта на политиката за водите (ОВ L 327, 22.12.2000 г., стp. 1).
 (5) Регламент (ЕС) No 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (OВ L 347, 20.12.2013 г., стр. 320).


text:
 23.5.2017
 BG
 Официален вестник на Европейския съюз
 L 134/2
 РЕГЛАМЕНТ ЗА ИЗПЪЛНЕНИЕ (ЕС) 2017/870 НА КОМИСИЯТА
 от 15 май 2017 година
 за вписване на наименование в регистъра на защитените наименования за произход и защитените географски указания [Kopi Arabika Gayo (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Kopi Arabika Gayo“, подадено от Индонезия, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Kopi Arabika Gayo“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Kopi Arabika Gayo“ (ЗГУ).
 Наименованието по първа алинея се използва за идентифициране на продукт от клас 1.8. Други продукти от приложение I към Договора (подправки и т.н.) от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 май 2017 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) ОВ C 403, 1.11.2016 г., стр. 5.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).

type: legislation

jurisdiction: EU


text:
 31.7.2014
 BG
 Официален вестник на Европейския съюз
 L 228/5
 РЕГЛАМЕНТ ЗА ИЗПЪЛНЕНИЕ (ЕС) No 828/2014 НА КОМИСИЯТА
 от 30 юли 2014 година
 относно изискванията за предоставяне на информация на потребителите относно отсъствието или намаленото съдържание на глутен в храните
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите (1), и по-специално член 36, параграф 3, буква г) от него,
 като има предвид, че:
 (1)
 Хората с целиакия имат постоянна непоносимост към глутен. Беше установено, че пшеницата (т.е. всички видове от рода Triticum, например твърда пшеница, пшеница спелта и камут), ръжта и ечемикът са зърнени култури, които по научни данни съдържат глутен. Съдържащият се в тези зърнени култури глутен може да се отрази неблагоприятно върху здравето на хората, които имат непоносимост към глутен, и поради тази причина те следва да избягват консумацията му.
 (2)
 Информацията относно отсъствието или намаленото съдържание на глутен в храните следва да помогне на хората, които имат непоносимост към глутен, да определят и изберат разнообразен хранителен режим при хранене вкъщи или извън дома.
 (3)
 С Регламент (ЕО) No 41/2009 на Комисията (2) се определят хармонизирани правила относно информацията, предоставяна на потребителите относно отсъствието („без глутен“) или намаленото съдържание на глутен („с много ниско съдържание на глутен“) в храните. Разпоредбите на регламента се основават на научни данни, като се гарантира, че потребителите не се заблуждават или объркват от предоставена на различно основание информация, свързана с отсъствието или намаленото съдържание на глутен в храните.
 (4)
 Във връзка с преразглеждането на законодателството относно храните, предназначени за специфична хранителна употреба, Регламент (ЕО) No 41/2009 се отменя с Регламент (ЕС) No 609/2013 на Европейския парламент и на Съвета (3), считано от 20 юли 2016 г. Следва да се гарантира, че след тази дата предоставянето на информация относно отсъствието или намаленото съдържание на глутен в храните продължава да се основава на съответните научни данни, както и че информацията не се предоставя на различно основание, което би могло да заблуди или обърка потребителите, в съответствие с изискванията, установени в член 36, параграф 2 от Регламент (ЕС) No 1169/2011. С оглед на това е необходимо в Съюза да се запазят единните условия за прилагането на тези изисквания към информацията за храните, която стопанските субекти в хранителната промишленост предоставят по отношение на отсъствието или намаленото съдържание на глутен в храните, като посочените условия следва да се основават на Регламент (ЕО) No 41/2009.
 (5)
 Някои храни са специално произведени, приготвени и/или подложени на специална обработка, за да се намали съдържанието на глутен в една или повече съставки, съдържащи глутен, или за да се заменят съставките, съдържащи глутен, с други съставки, които са без глутен в естествено състояние. Други храни се състоят изключително от съставки, които са без глутен в естествено състояние.
 (6)
 Отстраняването на глутена от съдържащите глутен зърнени култури се характеризира със значителни технически и икономически затруднения и поради тази причина е


text:
трудно с тези зърнени култури да се произвеждат храни, които да бъдат изцяло без съдържание на глутен. Следователно много храни на пазара, които са били подложени на обработка специално с цел да се намали съдържанието на глутен в една или повече съставки, съдържащи глутен, може да съдържат малки остатъчни количества глутен.
 (7)
 Повечето хора, които имат непоносимост към глутен, могат да включат овес в хранителния си режим, без това да се отрази неблагоприятно върху тяхното здраве. Този въпрос понастоящем е предмет на научни изследвания и проучвания. Сериозно основание за тревога обаче представлява евентуалното попадане на пшеница, ръж или ечемик в овеса по време на жътвата, транспортирането, складирането и обработката. Поради тази причина рискът от попадане на глутен в продуктите, съдържащи овес, следва да бъде взет под внимание в информацията за тези хранителни продукти, предоставяна от стопанските субекти в хранителната промишленост.
 (8)
 Отделните хора, които имат непоносимост към глутен, могат да приемат малки количества глутен в различни индивидуални граници, без да се надхвърлят определени количества. За да може отделните потребители да намират на пазара разнообразни храни, подходящи за техните нужди и за степента на тяхната чувствителност, следва да бъде налице възможност за избор на продукти, съдържащи различни малки количества глутен в определени граници. Важно е обаче различните продукти да бъдат съответно етикетирани, за да се осигури правилната им употреба от хората, които имат непоносимост към глутен, включително чрез засилени информационни кампании в държавите членки.
 (9)
 Следва да бъде възможно храните — специално произведени, приготвени и/или подложени на специална обработка, за да се намали съдържанието на глутен в една или повече съставки, съдържащи глутен, или за да се заменят съставките, съдържащи глутен, с други съставки, които са без глутен в естествено състояние — да се обозначават с надписи за отсъствието на глутен („без глутен“) или за намаленото съдържание на глутен („с много ниско съдържание на глутен“) в съответствие с определените в настоящия регламент разпоредби. Следва също така да се предвиди възможност тези храни да съдържат надпис за потребителите, че са специално предназначени за хора, които имат непоносимост към глутен.
 (10)
 Следва също така да се предвиди възможност храните, съдържащи съставки без глутен в естествено състояние, да се обозначават с надписи за отсъствието на глутен в съответствие с разпоредбите на настоящия регламент и при условие че са спазени общите условия относно практиките за обективно информиране, установени в Регламент (ЕС) No 1169/2011. По-специално информацията за храните не следва да бъде заблуждаваща с твърдението, че храната притежава специални характеристики, когато в действителност всички подобни храни притежават такива характеристики.
 (11)
 С Директива 2006/141/ЕО на Комисията (4) се забранява употребата на съставки, съдържащи глутен, при производството на храни за кърмачета и преходни храни. Поради това следва да се забрани използването на обозначенията „с много ниско съдържание на глутен“ или „без глутен“ в предоставяната информация за тези продукти, тъй като съгласно настоящия регламент с тези надписи се посочва съдържание на глутен, което не надхвърля съответно 100 mg/kg и 20 mg/kg.
 (12)
 За целите на настоящия регламент следва да се вземе предвид стандартният кодекс за храните за специална употреба


text:
при хранителни режими на хора, които имат непоносимост към глутен (5).
 (13)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Обхват и приложно поле
 Настоящият регламент се прилага по отношение на предоставянето на информация на потребителите относно отсъствието или намаленото съдържание на глутен в храните.
 Член 2
 Определения
 За целите на настоящия регламент се прилагат следните определения:
 а)
 „глутен“ означава протеинова фракция от пшеница, ръж, ечемик, овес или от техните кръстоски и производни, към която някои хора имат непоносимост и която не може да бъде разтворена във вода и в 0,5 М разтвор от натриев хлорид;
 б)
 „пшеница“ означава който и да е вид от рода Triticum.
 Член 3
 Информация за потребителите
 1. Когато се използват надписи с информация за потребителите относно отсъствието или намаленото съдържание на глутен в храните, тази информация следва да се предоставя единствено чрез посочените в приложението надписи и в съответствие с установените в същото приложение условия.
 2. Информацията за храните, посочена в параграф 1, може да бъде придружена от надписите „подходящо за хора с непоносимост към глутен“ или „подходящо за хора с целиакия“.
 3. Информацията за храните, посочена в параграф 1, може да бъде придружена от надписите „специално предназначено за хора с непоносимост към глутен“ или „специално предназначено за хора с целиакия“, ако храната е била специално произведена, приготвена и/или подложена на специална обработка с цел:
 а)
 да се намали съдържанието на глутен в една или повече съставки, съдържащи глутен; или
 б)
 да се заменят съставките, съдържащи глутен, с други съставки, които са без глутен в естествено състояние.
 Член 4
 Храни за кърмачета и преходни храни
 Предоставянето на хранителна информация относно отсъствието или намаленото съдържание на глутен в храните за кърмачета и преходните храни по смисъла на Директива 2006/141/ЕО се забранява.
 Член 5
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 20 юли 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 юли 2014 година.
 За Комисията
 Председател
 José Manuel BARROSO
 (1) ОВ L 304, 22.11.2011 г., стр. 18.
 (2) Регламент (ЕО) No 41/2009 на Комисията от 20 януари 2009 г. относно състава и етикетирането на храни, подходящи за употреба от хора, които имат непоносимост към глутен (ОВ L 16, 21.1.2009 г., стр. 3).
 (3) Регламент (ЕС) No 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) No 41/2009 и (ЕО) No 953/2009 на Комисията (ОВ L 181, 29.6.2013 г., стр. 35).
 (4) Директива 2006/141/ЕО на Комисията от 22 декември 2006


text:
г. относно храните за кърмачета и преходните храни и за изменение на Директива 1999/21/ЕО (ОВ L 401, 30.12.2006 г., стр. 1).
 (5) CODEX STAN 118-1979.
 ПРИЛОЖЕНИЕ
 Разрешени обозначения относно отсъствието или намаленото съдържание на глутен в храните и условия за тяхното използване
 A. Общи изисквания
 БЕЗ ГЛУТЕН
 Обозначението „без глутен“ може да се постави единствено в случаите, когато храната, която се продава на крайния потребител, има съдържание на глутен не повече от 20 mg/kg.
 С МНОГО НИСКО СЪДЪРЖАНИЕ НА ГЛУТЕН
 Обозначението „с много ниско съдържание на глутен“ може да се постави само ако храната, състояща се от или съдържаща една или повече съставки, произведени от пшеница, ръж, ечемик и овес или техни кръстоски, която е била подложена на специална обработка, за да бъде намалено съдържанието на глутен, има съдържание на глутен не повече от 100 mg/kg в храната, която се продава на крайния потребител.
 Б. Допълнителни изисквания за храните, съдържащи овес
 Овесът в храните, представени като храни „без глутен“ или „с много ниско съдържание на глутен“, трябва да е бил специално произведен, приготвен и/или подложен на специална обработка, така че в него да не са попаднали пшеница, ръж и ечемик или техни кръстоски, и съдържанието на глутен в него не трябва да надхвърля 20 mg/kg.


text:
 17.12.2020
 BG
 Официален вестник на Европейския съюз
 L 426/15
 РЕГЛАМЕНТ ЗА ИЗПЪЛНЕНИЕ (ЕС) 2020/2118 НА КОМИСИЯТА
 от 16 декември 2020 година
 за подновяване на разрешението за употреба на Pediococcus pentosaceus DSM 16244 като фуражна добавка за всички видове животни и за отмяна на Регламент (ЕС) No 514/2010
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
 (2)
 Употребата на Pediococcus pentosaceus DSM 16244 като фуражна добавка за всички видове животни беше разрешена за период от 10 години с Регламент (ЕС) No 514/2010 на Комисията (2).
 (3)
 В съответствие с член 14 от Регламент (ЕО) No 1831/2003 беше подадено заявление за подновяване на разрешението за употреба на Pediococcus pentosaceus DSM 16244 като фуражна добавка за всички видове животни, с искане добавката да се класифицира в категория „технологични добавки“. Заявлението беше придружено от данните и документите, изисквани съгласно член 14, параграф 2 от посочения регламент.
 (4)
 В становището си от 25 май 2020 г. (3) Европейският орган за безопасност на храните („Органът“) заключи, че заявителят е предоставил доказателства, че добавката отговаря на действащите условия за разрешаване. Органът заключи, че Pediococcus pentosaceus DSM 16244 не се отразява неблагоприятно върху здравето на животните и безопасността на потребителите, нито върху околната среда. Той заключи също така, че добавката не дразни кожата или очите, но се счита за кожен и респираторен сенсибилизатор. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката.
 (5)
 При оценката на Pediococcus pentosaceus DSM 16244 беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това разрешението за употреба на посочената добавка следва да бъде подновено съгласно предвиденото в приложението към настоящия регламент.
 (6)
 С оглед на подновяването на разрешението за употреба на Pediococcus pentosaceus DSM 16244 като фуражна добавка при условията, определени в приложението към настоящия регламент, Регламент (ЕС) No 514/2010 следва да бъде отменен.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Подновява се разрешението за посочената в приложението добавка, която принадлежи към категория „технологични добавки“ и към функционална група „добавки за силаж“, при спазване на условията, определени в същото приложение.
 Член 2
 Регламент (ЕС) No 514/2010 се отменя.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави


text:
членки.
 Съставено в Брюксел на 16 декември 2020 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) Регламент (ЕС) No 514/2010 на Комисията от 15 юни 2010 г. относно разрешителното за използване на Pediococcus pentosaceus (DSM 16244) като фуражна добавка за всички видове животни (ОВ L 150, 16.6.2010 г., стр. 42).
 (3) EFSA Journal (Бюлетин на ЕОБХ) 2020;18(6):6166.
 ПРИЛОЖЕНИЕ
 Идентификационен номер на добавката
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 CFU/kg пресен материал
 Категория: „технологични добавки“. Функционална група: „добавки за силаж“.
 1k2101
 Pediococcus pentosaceus DSM 16244
 Състав на добавката
 Препарат от Pediococcus pentosaceus DSM 16244 с минимално съдържание на 4 × 1011 CFU/g добавка.
 Всички видове животни
 -
 -
 -
 1.
 В упътването за употреба на добавката и премиксите се посочват условията на съхранение.
 2.
 Минимално съдържание на добавката, когато не се използва в комбинация с други микроорганизми като добавки за силаж: 1×108 CFU/kg пресен материал.
 3.
 Операторите в сектора на фуражите трябва да установят оперативни процедури и да предвидят организационни мерки за потребителите на добавката и премиксите за преодоляване на потенциалните рискове в резултат на употребата ѝ. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително ръкавици и предпазна дихателна маска.
 6.1.2031 г.
 Характеристика на активното вещество:
 Pediococcus pentosaceus DSM 16244.
 Метод за анализ
 (1)
 —
 Преброяване: метод чрез разстилане върху пластина на MRS агар (EN 15786).
 —
 Идентификация: метод на пулсовата гел електрофореза (PFGE).
 (1) Подробна информация за методите за анализ може да бъде намерена на интернет адреса на референтната лаборатория:https://ec.europa.eu/jrc/en/eurl/feed-additives/evaluation-reports


text:
 1.4.2020
 BG
 Официален вестник на Европейския съюз
 L 100/25
 РЕГЛАМЕНТ ЗА ИЗПЪЛНЕНИЕ (ЕС) 2020/477 НА КОМИСИЯТА
 от 31 март 2020 година
 за изменение на Регламент за изпълнение (ЕС) 2020/39 на Комисията за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 13, параграф 3 и член 14, параграф 5 от него,
 като има предвид, че:
 1. ПРОЦЕДУРА
 1.1. Съществуващи мерки
 (1)
 На 11 октомври 2007 г. Съветът наложи с Регламент (ЕО) No 1184/2007 на Съвета (2) окончателно антидъмпингово мито върху вноса на пероксосулфати с произход, inter alia, от Китайската народна република („първоначалните мерки“). На две дружества бе предоставено третиране като дружества, работещи в условията на пазарна икономика (ТДПИ). За едното от дружествата бе определена индивидуална ставка на антидъмпинговото мито в размер на 24,5 %. Беше установено, че другото дружество — ABC Chemicals (Shanghai) Co., Ltd. (наричано по-долу „ABC Shanghai“), не е извършвало дъмпинг и поради това за него бе определена индивидуална ставка на антидъмпинговото мито от 0 %. За всички останали дружества се прилага ставка на антидъмпинговото мито от 71,8 %. Разследването, довело до налагането на първоначалните мерки, е наричано по-долу „първоначалното разследване“.
 (2)
 На 17 декември 2013 г. след провеждане на преглед с оглед изтичане на срока на действие на мерките Съветът удължи срока на действие на антидъмпинговите мерки по отношение на вноса от Китайската народна република (КНР) с Регламент (ЕС) No 1343/2013 на Съвета („мерките с разширен обхват“) (3).
 (3)
 На 17 декември 2018 г. след публикуването на известие за предстоящо изтичане на срока на действащите мерки (4) Комисията обяви с известие, публикувано в Официален вестник на Европейския съюз (5) („известието за започване“), започване на втори преглед с оглед изтичане на срока на действие на мерките съгласно член 11, параграф 2 от основния регламент.
 (4)
 На 17 януари 2020 г. след втория преглед с оглед изтичане на срока на действие на мерките Комисията запази първоначалните мерки с Регламент за изпълнение (ЕС) 2020/39 на Комисията (6). Тези мерки са наричани по-долу „действащите понастоящем мерки“.
 1.2. Служебно започване на разследване
 (5)
 През първата половина на 2019 г. Комисията разгледа наличните доказателства за схемите и каналите за продажба на пероксосулфати след налагане на първоначалните мерки. Статистическите данни за вноса показаха промяна в модела на търговия след налагането на окончателното антидъмпингово мито върху разглеждания продукт. Тези статистически данни също така показаха, че понастоящем вносът от Китай се въвежда в Съюза предимно по допълнителния код по ТАРИК за продукти, произведени от ABC Shanghai, и не се облага с антидъмпингови мита. Данните, с които Комисията разполага, обаче показаха, че ABC


text:
Shanghai вече не произвежда пероксосулфати, така че промяната в схемите на търговия изглежда се дължи на пренасочването на каналите за продажба. Не бе установено основание или икономическа обосновка за подобно пренасочване на каналите за продажба освен съществуващото мито за ABC Shanghai в размер на 0 %.
 (6)
 Освен това Комисията разполагаше с достатъчно доказателства за това, че коригиращият ефект от съществуващите антидъмпингови мерки, прилагани по отношение на пероксосулфатите, намалява както в количествен, така и в ценови аспект.
 (7)
 На последно място, Комисията разполагаше с достатъчно доказателства, че цените на износа на пероксосулфати от ABC Shanghai понастоящем са дъмпингови по отношение на установената преди това нормална стойност.
 (8)
 Поради това, след като уведоми държавите членки, Комисията реши да започне разследване по своя собствена инициатива съгласно член 13 от основния регламент относно възможното заобикаляне на действащите понастоящем антидъмпингови мерки от дружеството ABC Shanghai и да въведе регистрационен режим по отношение на вноса на пероксосулфати от ABC Shanghai. Започването на разследването беше обявено с публикуването на регламент за изпълнение в Официален вестник на Европейския съюз на 26 септември 2019 г. („Регламента за започване на разследване“) (7).
 1.3. Разследване
 (9)
 Комисията информира органите на Китайската народна република (КНР), дружеството ABC Shanghai и промишлеността на Съюза за започването на разследването. Заинтересованите страни получиха възможност да изразят становището си в писмена форма и да поискат да бъдат изслушани.
 (10)
 Освен това Комисията изрично поиска ABC Shanghai да информира Комисията дали желае да окаже съдействие в процедурата и да попълни въпросник. На 8 октомври 2019 г. ABC Shanghai потвърди, че ще оказва съдействие на Комисията, за да докаже, че неговата практика и моделът на продажбите му са обосновани от икономическа и правна гледна точка. Вследствие на това на 9 октомври 2019 г. му бе изпратен въпросник.
 (11)
 На 19 ноември 2019 г. Комисията получи отговори на въпросника от ABC Shanghai и двете свързани с него дружества, а именно Siancity Xiamen Co., Ltd („Siancity“) и Fujian Hongguan Chemical Corp („Hongguan“).
 (12)
 На 28 януари 2020 г. Комисията информира всички заинтересовани страни за основните факти и съображения, въз основа на които възнамерява да наложи на ABC Shanghai остатъчно мито от 71,8 %. На всички страни бе даден срок, в който да представят своите коментари във връзка с разгласените факти и съображения.
 (13)
 На 12 февруари 2020 г. ABC Shanghai предостави коментари във връзка с разгласяването от страна на Комисията. Тези коментари бяха анализирани и взети предвид в случаите, когато това беше целесъобразно. Никоя друга заинтересована страна не представи коментари във връзка с разгласяването от страна на Комисията.
 1.4. Разглеждан период и разследван период
 (14)
 Разследваният период обхвана времето от 1 януари 2016 г. до 30 юни 2019 г. За разследвания период данните бяха събрани с оглед на разследването, наред с другото, на твърденията за промяна в схемите на търговия и в свързаната практика, процес или дейност. За периода 1 юли 2018 г. до 30 юни 2019 г. („разглеждания период“) бяха поискани по-подробни данни, за да се разследва както възможното отслабване на коригиращия ефект на действащите мерки, така и наличието


text:
на дъмпинг.
 2. РЕЗУЛТАТИ ОТ РАЗСЛЕДВАНЕТО
 2.1. Общи съображения
 (15)
 Комисията анализира съгласно член 13, параграф 1 от основния регламент i) дали има промяна в схемите на търговия във връзка с отделни производители износители в КНР, ii) дали тази промяна произтича от практика, процес или дейност, за които няма достатъчно основание или икономическа обосновка освен налагането на митото, iii) дали съществуват доказателства за вреда или за това, че коригиращият ефект на митото е отслабен по отношение на цените и/или количествата на продукта, предмет на разследването, и iv) дали има доказателства за наличие на дъмпинг по отношение на нормалната стойност, която бе установена по-рано за сходния продукт.
 2.2. Разглеждан продукт и продукт, предмет на разследването
 (16)
 Разглежданият продукт е пероксосулфати (персулфати), в това число калиев пероксимоносулфат сулфат, понастоящем класирани в кодове по КН 2833 40 00 и ex 2842 90 80 (код по ТАРИК 2842908020) и с произход от КНР („разглежданият продукт“).
 (17)
 Пероксосулфатите се използват като инициатор или окислител в редица процеси. Някои примери включват употребата им като инициатор на полимеризация в производството на полимери, като ецващ реактив в производството на печатни платки или като избелващ агент в козметичните продукти за коса.
 (18)
 Продуктът, предмет на разследването в настоящото производство, е същият като определения в съображение 16, понастоящем класиран в същите кодове като разглеждания продукт и внасян по допълнителен код по ТАРИК A820 („продуктът, предмет на разследването“).
 2.3. Подробни констатации от разследването
 2.3.1. Информация, получена от националните митнически органи
 (19)
 На 14 юни 2019 г. германските митнически органи информираха Комисията, че фактурите на Siancity — търговец, свързан с ABC Shanghai, систематично са включвали декларация, удостоверяваща, че внесените пероксосулфати са произведени от дружеството ABC Shanghai, и поради това пратките са били допуснати за свободно обращение в Германия под допълнителен код по ТАРИК A820 (8).
 (20)
 На 2 септември 2019 г. френските митнически органи информираха Комисията, че са получили фактура от 3 юни 2019 г. от Siancity, която включва декларация, удостоверяваща, че внесените пероксосулфати са произведени от дружеството ABC Shanghai.
 2.3.2. Отговори на въпросника от ABC Shanghai и свързаните с него дружества Siancity и Hongguan
 (21)
 Както е посочено в съображение 11, на 19 ноември 2019 г. Комисията получи отговори на въпросника от ABC Shanghai и неговите две свързани дружества, а именно Siancity и Hongguan (наричани по-долу „ABC Group“ и/или „ABC Shanghai и свързаните с него дружества“). На същия ден ABC Group представи по-подробна обяснителна бележка с някои подробни предварителни коментари относно започването на настоящата процедура във връзка със заобикалянето на митата.
 (22)
 Основните елементи на твърденията в тези документи могат да бъдат обобщени, както следва:
 —
 Преди и през 2017 г. ABC Shanghai, разположено в Шанхай, е произвеждало разглеждания продукт.
 —
 През февруари 2017 г. един от акционерите на ABC Shanghai е придобил 20 % от капитала на Hongguan, като му е предоставил както парични средства, така и производствени съоръжения на ABC Shanghai. Hongguan е разположено в провинция Fujian, на около 900 км от Шанхай. Оттогава в ABC Shanghai и Hongguan са свързани дружества. Последното е създадено през ноември 2009 г.


text:
и е преструктурирано в съвместно дружество с акции през декември 2016 г.
 —
 Поради поредица от нормативни актове и изменения на законодателството в областта но опазването на околната среда, включително нормативен акт относно преместването на опасни химически предприятия, разположени в градски и жилищни райони, контролиращият акционер на ABC Shanghai е бил принуден да прекрати производството в своите помещения в Шанхай. Той е преместил производството в свързаното дружество Hongguan в провинция Fujian. ABC Shanghai „официално“ е преустановило своето производство на 31 декември 2017 г. и е станало търговско дружество от 1 януари 2018 г. нататък.
 —
 ABC Shanghai е прехвърлило всичките си производствени съоръжения от своите помещения в Шанхай в помещенията на свързаното с него дружество Hongguan през 2018 г. (9). От 2018 г. (10) Hongguan е произвеждало и продавало пероксосулфати на ABC Shanghai, което на свой ред ги е продавало на своите клиенти, включително свързаното с него дружество Siancity, което изнася продукта, предмет на разследването, за пазара на Съюза.
 —
 Според твърденията решението и действията на ABC Shanghai не са имали за цел да избегнат действащите мерки.
 2.3.3. Анализ на представените документи от ABC Shanghai и свързаните с него дружества
 (23)
 ABC Shanghai е правният субект, определен като производител износител във всички регламенти, с които се налагат антидъмпингови мита върху пероксосулфатите с произход от КНР. За него се прилага антидъмпингово мито в размер на 0 % за вноса по допълнителния код по ТАРИК за конкретно дружество A820 (11).
 (24)
 Освен това първоначалното разследване, както и двата регламента за преглед с оглед изтичане на срока на действие, посочени в съображения 1, 2 и 4, предвиждат, че прилагането на индивидуална митническа ставка — в т.ч. ставката от 0 % за ABC Shanghai — ще зависи от представянето на валидна търговска фактура, съдържаща декларация, че съответният продукт е произведен от (наименование и адрес на дружеството) (допълнителен код по ТАРИК).
 (25)
 След започването на настоящото разследване във връзка със заобикалянето на мерките на 19 ноември 2019 г. ABC Shanghai за пръв път информира Комисията, че самото то вече не произвежда продукта, предмет на разследването, откакто е прекратило производството си в края на 2017 г. Въпреки това, както е посочено по-долу в съображение 39 и въз основа на изявленията, посочени в съображение 40 по-долу, ABC Shanghai все още е осъществявало износ в размер на най-малко над 85 % от общия обем на китайския внос на продукта, предмет на разследването, съответно през 2018 г. и през разглеждания период.
 (26)
 Освен това, като част от отговорите си на въпросника, на 19 ноември 2019 г. Siancity подаде три фактури, издадени през 2018 г. на вносители от Съюза. Тези три фактури съдържат декларация, че правният субект ABC Shanghai с допълнителен код по ТАРИК A820, за който се прилага митническа ставка от 0 %, е бил производител на продукта, предмет на разследването, който е обхванат от фактурата, т.е. пероксосулфати.
 (27)
 Декларациите върху тези три фактури, довели до прилагането на ставката на антидъмпинговото мито от 0 %, са неправилни. Както е посочено в съображение 22, в края на 2017 г. ABC


text:
Shanghai „официално“ е преустановило производството си. Следователно то не е било производителят на пероксосулфатите, обхванати от трите фактури. Този внос е трябвало да бъде деклариран под допълнителен код по ТАРИК за „всички други дружества“ и да бъде предмет на ставка на антидъмпингово мито от 71,8 %, т.е. ставката на антидъмпинговото мито, приложима за всички други дружества, които нямат индивидуално антидъмпингово мито.
 (28)
 Въз основа на гореизложеното Комисията стигна до заключението, че ABC Shanghai и свързаните с него дружества умишлено са прикрили факта, че от 2018 г. правният субект ABC Shanghai вече не произвежда продукта, предмет на разследването, както и другите значителни промени в структурата на неговата група, за да може той да продължи да се ползва от индивидуалната антидъмпингова митническа ставка от 0 % за вноса на продукт, произведен от свързаното с него дружество Hongguan. Тази практика представлява пренасочване на каналите за продажба, тъй като индивидуалната митническа ставка на ABC Shanghai от 0 % се използва, за да се пренасочат каналите за продажба на продукти, произведени от друго дружество, към Съюза, без да се заплаща приложимата иначе митническа ставка за тези продукти.
 (29)
 ABC Shanghai и свързаните с него дружества не представиха никакви доказателства, които да показват, че съществува основание или икономическа обосновка за тази практика, различна от това да се избегне налагането на антидъмпингови мита върху износа за Съюза на пероксосулфати, произведени от Hongguan.
 (30)
 След разгласяването ABC Shanghai повтори, че „тази промяна е мотивирана изключително от изисквания в областта на околната среда, което е принудило ABC Shanghai да премести всичките си производствени съоръжения извън Шанхай“. Поради това неговото решение за преместване било необходимо за продължаване на търговските операции, а не като средство за заобикаляне на митото. ABC Shanghai също така отбеляза, че е дружество, управлявано от частно лице, което не е разполагало с информация относно антидъмпинговото законодателство, заобикалянето на митата или каквото и да било задължение за докладване на Комисията.
 (31)
 Комисията отхвърли тези доводи.
 (32)
 Първо, промяната през 2018 г. не може да бъде определена като обикновено преместване. ABC Shanghai е правният субект, определен като производител износител в регламента, с който се налагат антидъмпингови мита върху пероксосулфатите с произход от КНР. През 2017 г. един от акционерите на ABC Shanghai е закупил акции на съществуващо дружество (Hongguan), което вече е произвеждало разглеждания продукт. От началото на 2018 г. производственото оборудване на ABC Shanghai е било преместено в този различен правен субект (Hongguan). Поради това Hongguan е станал производителят на продукта, предмет на разследването, а ABC Shanghai — търговецът.
 (33)
 Второ, ABC Shanghai е получило третиране като дружество, работещо в условията на пазарна икономика („ТДПИ“). Предоставянето на такова третиране зависи до голяма степен от икономическото положение на завода на правния субект в Шанхай. Не може да се презумира, нито беше доказано, че същите условия съществуват и във фабриката на Hongguan в провинция Fujian. Поради това не може да се счита, че Hongguan е приемник на антидъмпинговото мито на ABC Shanghai, което се основава на предоставяне на ТДПИ.
 (34)
 Трето, прилагането на неговата индивидуална ставка на митото зависи от


text:
представянето на валидна търговска фактура, съдържаща декларация, че разглежданият продукт е бил произведен от правния субект ABC Shanghai. Правният субект ABC Shanghai продължава да бъде определян като производителя на продукта, предмет на разследването, в документацията за вноса, предоставена на митническите органи в ЕС, въпреки че не е бил правният субект, който действително е произвеждал стоките от началото на 2018 г. нататък. Следователно митническата ставка, приложима за стоките, произведени от ABC Shanghai, е била неправилно приложена към вноса, който фактически е бил произведен от друг правен субект и е трябвало да бъде обложен с по-висока ставка на митото.
 (35)
 Четвърто, що се отнася до довода, че частното лице, което управлява дейността на ABC Shanghai, няма никакви познания в областта на антидъмпинговото право, Комисията припомня, че намерението не е правно изискване, за да се установи наличието на заобикаляне в съответствие с член 13, параграф 1 от основния регламент. Във всеки случай многократните декларации от Siancity до митническите органи на ЕС, в които се твърди, че ABC Shanghai е бил производителят износител, явно показват разбиране, че само ABC Shanghai би се ползвало от митото в размер на 0 %. Компетентният орган в ЕС ще трябва да проучи дали са извършени митнически измами във връзка с декларациите върху фактурите от ABC Group.
 (36)
 Поради това Комисията поддържа констатацията си, че ABC Shanghai и свързаните с него дружества не са представили доказателства, които да показват, че съществуват основание или икономическа обосновка за деклариране на ABC Shanghai като производител на вноса на разглеждания продукт, различни от това да се избегне налагането на по-висока ставка на антидъмпинговото мито върху неговия износ на пероксосулфати за Съюза.
 2.4. Промяна в схемите на търговия
 2.4.1. Обем на износа от Китай
 (37)
 Данните за конкретните дружества са на разположение в базата данни, създадена съгласно член 14, параграф 6 от основния регламент („базата данни по член 14, параграф 6“). Тази база данни обединява, наред с другото, данните, които държавите членки докладват на Комисията всеки месец относно вноса на продукти, които са предмет на антидъмпингови мерки, включително допълнителни кодове по ТАРИК за конкретни дружества. Поради това Комисията използва данните от базата данни по член 14, параграф 6 за установяване на промяната в схемите на търговия, сравнявайки производители износители с различни нива на митата за целите на настоящото разследване. Тези данни са в съответствие с непроверените данни, които бяха получени като част от отговорите на въпросника на 19 ноември 2019 г. (вж. съображение 11).
 (38)
 Обемът на вноса на продукта, предмет на разследването, е представлявал повече от 85 % от общия обем на китайския внос на разглеждания продукт за Съюза по време на разследвания период, включително разглеждания период, както е докладвано в базата данни по член 14, параграф 6.
 2.4.2. Промяна в схемите на търговия в Китай
 (39)
 В таблица 1 по-долу е показан обемът на вноса от КНР в Съюза на разглеждания продукт в (неповерителни) диапазони от стойности от 1 януари 2016 г. до края на разглеждания период.
 Таблица 1
 Общ обем на вноса от КНР (в тонове, диапазони от стойности) в Съюза


text:
2016 г.
 2017 г.
 2018 г.
 Разглеждан период
 ОБЕМ НА ВНОСА
 2 300 –
 3 000
 3 600 –
 4 200
 4 200 –
 4 800
 4 000 –
 4 800
 Източник: базата данни по член 14, параграф 6.
 (40)
 Обемът на общия внос от КНР се е увеличавал систематично през периода от 2016 г. до 2018 г. Освен това, въпреки лекото намаление на обема на вноса през разглеждания период в сравнение с 2018 г., тези стойности са все още значително по-високи от тези през 2016 г. и 2017 г. Както бе посочено в съображение 38, обемът на вноса на продукта, предмет на разследването, е представлявал повече от 85 % от общия обем на китайския внос на разглеждания продукт за Съюза по време на разследвания период.
 (41)
 Както е обяснено в раздели 2.3.2. и 2.3.3., производителят износител ABC Shanghai е преустановил производството си в края на 2017 г. и е станал търговец от 2018 г. нататък. Освен това от началото на 2018 г. свързаното с него дружество Hongguan е станало производителят на продукта, предмет на разследването.
 (42)
 Независимо от това вносът в Съюза на продукта, предмет на разследването, приписван на правния субект ABC Shanghai, е продължил да бъде осъществяван през 2018 г. и разглеждания период, след като това дружество е преустановило производството. Обемът на вноса през 2018 г. и разглеждания период по този допълнителен код по ТАРИК (A820) е бил на по-високи нива, отколкото през 2016 г. и 2017 г., когато ABC Shanghai все още е бил производителят на внасяните в Съюза пероксосулфати. Успоредно с това вносът по допълнителния код по ТАРИК A999 за „всички други производители“ е намалял по време на разследвания период.
 (43)
 След разгласяването ABC Shanghai заяви, че промяната в модела и продажбите му е надлежно обоснована от наложените правила в областта на околната среда и че не е имало друга възможност, освен да се премести.
 (44)
 Комисията отхвърли това твърдение. Както бе обяснено в съображение 32 по-горе, събитията от 2018 г. не могат да бъдат определени като просто преместване на производствените съоръжения, а представляват промяна на корпоративната структура, след което друг правен субект е произвеждал продукта, предмет на разследването. Освен това при първоначалното разследване беше установена митническа ставка от 0 % по отношение на правния субект ABC Shanghai, която беше основана на третиране като дружество, работещо в условията на пазарна икономика, предоставено само на този конкретен субект (вж. съображение 33 по-горе). Поради това ABC Shanghai е следвало да уведоми Комисията за тази промяна, за да ѝ се даде възможност да разгледа евентуалните последици от тази промяна за прилагането на антидъмпингови мерки към вноса на продукта, предмет на разследването, от новото дружество производител. ABC Shanghai обаче е избрало да не го прави.
 2.4.3. Естество на действията във връзка със заобикаляне на мерките в Китай
 (45)
 Член 13, параграф 1 от основния регламент съдържа изискването промяната в схемите на търговия да произтича от практика, процес или дейност, за които няма достатъчно основание или икономическа обосновка освен налагането на митото. Тази практика, процес или дейност включва, наред с другото,


text:
реорганизацията от страна на износителите или производителите на схемите им на търговия и техните търговски канали в държавата, за която се прилагат мерките, с крайна цел продуктите им да бъдат изнесени за Съюза чрез производители, ползващи се от индивидуални ставки, по-ниски от приложимите за продуктите на производителите.
 (46)
 Както е обяснено в раздел 2.3, Комисията установи, че ABC Shanghai и свързаните с него дружества са участвали в заобикаляне чрез пренасочване на каналите за продажба. Въпреки че Hongguan не е имало свой собствен допълнителен код за конкретно дружество, то е започнало да изнася за Съюза големи количества от разглеждания продукт от 2018 г. нататък по допълнителния код по ТАРИК за дружеството ABC Shanghai.
 (47)
 Обемът на вноса в Съюза по допълнителния код по ТАРИК за дружеството ABC Shanghai (A820) е представлявал повече от 85 % от общия обем на вноса в Съюза през 2018 г. и разглеждания период, както е докладвано в базата данни по член 14, параграф 6. Производителят на тези обеми на внос обаче не е бил правният субект ABC Shanghai, а Hongguan.
 (48)
 Промените в търговските потоци към Съюза представляват промяна в схемите на търговия между свързаните дружества Hongguan (производителя на продукта, предмет на разследването, от 2018 г. нататък) и ABC Shanghai (производителя на продукта, предмет на разследването, до края на 2017 г.) в държавата, обект на мерките, и Съюза, която промяна произтича от практика, процес или дейност, за които разследването не е разкрило каквито и да било основание или икономическа обосновка освен избягването на остатъчното или по-високото мито в сила върху пероксосулфатите с произход от КНР.
 (49)
 С оглед на горепосочените съображения Комисията установи, че се е извършвало пренасочване на каналите за продажба на продукта, предмет на разследването.
 2.5. Липса на достатъчно основание или икономическа обосновка освен налагането на антидъмпинговото мито
 (50)
 Както е обяснено в съображения 28—29, разследването не разкри никакво основание или икономическа обосновка за практиките на заинтересованите страни за пренасочване на каналите за продажба освен избягването на действащото по-високо мито в сила върху вноса на Hongguan на пероксосулфати с произход от КНР.
 2.6. Доказателства за наличието на дъмпинг
 (51)
 В съответствие с член 13, параграф 1 от основния регламент Комисията проучи дали има доказателства за наличие на дъмпинг по отношение на нормалната стойност, която е установена по-рано за разглеждания продукт.
 (52)
 За да определи нормалната стойност, Комисията реши да използва данните от последното разследване, водещо до действащите понастоящем мерки, а именно нормалната стойност франко завода по вид продукт, установена в раздел 3.1.4. от Регламент за изпълнение (ЕС) 2020/39.
 (53)
 Експортната цена по вид продукт се основаваше на данните, предоставени от Siancity — свързания търговец в рамките на ABC Group — които бяха включени в отговора на въпросника, получен на 19 ноември 2019 г. Тези експортни цени бяха коригирани, за да се стигне до стойност франко завода.
 (54)
 След това средната нормална стойност по вид продукт беше сравнена със среднопретеглените експортни цени по вид продукт през разглеждания период.
 (55)
 Тъй като тези експортни цени за всички видове на продукта бяха под нормалната стойност за тези


text:
видове на продукта, беше потвърдено наличието на дъмпинг по отношение на продукта, предмет на разследването.
 2.7. Намаляване на коригиращия ефект на антидъмпинговото мито
 (56)
 На последно място, в съответствие с член 13, параграф 1 от основния регламент Комисията проучи дали внесените продукти, предмет на разследването, са намалили коригиращия ефект на действащите понастоящем мерки по отношение на количествата и цените.
 (57)
 В съображение 109 от Регламент за изпълнение (ЕС) 2020/39 Комисията установи, че по време на разследвания период в рамките на прегледа с оглед изтичане на срока на действие на мерките (който обхваща периода от 1 октомври 2017 г. до 30 септември 2018 г.) потреблението на Съюза е било между 37 000 и 43 000 тона, което е най-скорошната стойност за потреблението на Съюза, с която Комисията разполага. Пазарният дял на вноса по допълнителния код по ТАРИК за конкретно дружество A820 по време на разглеждания период съгласно базата данни по член 14, параграф 6 е повече от 10 % от общия пазар на Съюза, който представлява важен дял от пазара.
 (58)
 Що се отнася до цените, средната невредоносна цена не беше установена при последното разследване, довело до действащите понастоящем мерки. Поради това Комисията счете за целесъобразно да използва средните производствени разходи на промишлеността на Съюза, тъй като тези разходи са по-ниски от средната невредоносна цена. Средните производствени разходи на промишлеността на Съюза, установени в последното разследване, довело до действащите понастоящем мерки, бяха сравнени със среднопретеглените CIF цени на ABC Group, за които бе установено, че заобикалят мерките през разглеждания период по това разследване, както е видно от базата данни по член 14, параграф 6.
 (59)
 Тъй като CIF цените са били по-ниски от средните производствени разходи на промишлеността на Съюза, вносът, извършван при заобикаляне на мерките, е намалил коригиращия ефект на митото по отношение на цените.
 (60)
 Поради това Комисията заключи, че гореописаното пренасочване на продажбите е намалило коригиращия ефект на действащите понастоящем мерки както по отношение на количеството, така и на цените.
 3. МЕРКИ
 (61)
 Като се има предвид посоченото по-горе, Комисията заключи, че окончателното антидъмпингово мито, наложено върху вноса на пероксосулфати с произход от КНР, е било заобикаляно чрез пренасочване на каналите за продажба посредством ABC Shanghai, за което се прилага антидъмпингово мито със ставка 0 %.
 (62)
 Съгласно член 13, параграф 1, втора алинея от основния регламент обхватът на антидъмпинговото мито върху вноса на разглеждания продукт с произход от КНР, приложимо за „всички други дружества“, следва да бъде разширен, така че да включва и вноса на същия продукт, за който е декларирано, че е произведен от ABC Shanghai (т.е. продукта, предмет на разследването), тъй като той всъщност е произведен от дружеството Hongguan, което не подлежи на индивидуална митническа ставка (а вместо това се облага със ставката за „всички други дружества“).
 (63)
 В член 13, параграф 3 и член 14, параграф 5 от основния регламент се предвижда, че всички мерки с разширен обхват следва да се прилагат за внос, който е влязъл на територията на Съюза при регистрация, наложена с регламента за започване на разследване. Поради това следва да


text:
се събират мита върху регистрирания внос на пероксосулфати с произход от КНР, които са внесени в Съюза по допълнителен код по ТАРИК А820 по време на регистрационния режим на вноса. Размерът на антидъмпинговите мита, които следва да се съберат с обратна сила, следва да бъде остатъчното мито от 71,8 %.
 4. РАЗГЛАСЯВАНЕ
 (64)
 Комисията уведоми всички заинтересовани страни за основните факти и съображения, довели до изложените по-горе заключения, и ги прикани да представят коментари. Представените от страните устни и писмени коментари бяха взети предвид по целесъобразност.
 (65)
 Мерките, предвидени в настоящия регламент, са в съответствие със становището на комитета, създаден с член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 1. Обхватът на окончателното антидъмпингово мито в размер на 71,8 %, приложимо за „всички други дружества“, наложено с член 1, параграф 2 от Регламент за изпълнение (ЕС) 2020/39 върху вноса на пероксосулфати (персулфати), в това число калиев пероксимоносулфат сулфат, понастоящем класиран в кодове по КН 2833 40 00 и ex 2842 90 80 (код по ТАРИК 2842908020) и с произход от Китайската народна република, се разширява, считано от 27 септември 2019 г., за да включва и вноса, деклариран като произведен от дружеството ABC Chemicals (Shanghai) Co., Ltd., по допълнителен код по ТАРИК A820. Неговият допълнителен код по ТАРИК A820, посочен в член 1, параграф 2 от Регламент за изпълнение (ЕС) 2020/39, се запазва.
 2. Таблицата в член 1, параграф 2 от Регламент за изпълнение (ЕС) 2020/39 се заменя със следната таблица:
 Дружество
 Мито (%)
 Допълнителен код по ТАРИК
 ABC Chemicals (Shanghai) Co., Ltd., Shanghai
 71,8 %
 A820
 United Initiators Shanghai Co., Ltd
 24,5 %
 A821
 Всички други дружества
 71,8 %
 A999
 3. Митото, чийто обхват е разширен с параграф 1 от настоящия член, се събира върху вноса, подлежащ на регистрационен режим съгласно член 2 от Регламент за изпълнение (ЕС) 2019/1584 на Комисията от 26 септември 2019 г. и член 13, параграф 3 и член 14, параграф 5 от Регламент (ЕС) 2016/1036 и извършван от дружеството ABC Chemicals (Shanghai) Co., Ltd.
 4. Размерът на антидъмпинговите мита, които следва да се съберат с обратно действие, е полученият в резултат от прилагането на антидъмпинговото мито в размер на 71,8 %, приложимо за „всички други дружества“. Освен ако е предвидено друго, се прилагат действащите разпоредби в областта на митническото облагане.
 Член 2
 Митническите органи се приканват да преустановят регистрационния режим за вноса, установен в съответствие с член 2 от Регламент за изпълнение (ЕС) 2019/1584.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 март 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21, последно изменен с Регламент (ЕС) 2018/825 на Европейския парламент и на Съвета от 30 май 2018 година за изменение на Регламент (ЕС) 2016/1036 за защита срещу дъмпингов внос от страни, които не са членки на Европейския съюз, и на


text:
Регламент (ЕС) 2016/1037 относно защитата срещу субсидиран внос от държави, които не са членки на Европейския съюз (ОВ L 143, 7.6.2018 г., стр. 1).
 (2) Регламент (ЕО) No 1184/2007 на Съвета за налагане на окончателно антидъмпингово мито и за окончателно събиране на временното мито, наложено върху вноса на пероксосулфати (персулфати) с произход от Съединените американски щати, Китайската народна република и Тайван (ОВ L 265, 11.10.2007 г., стр. 1).
 (3) Регламент за изпълнение (ЕС) No 1343/2013 на Съвета от 12 декември 2013 г. за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) No 1225/2009 (ОВ L 338, 17.12.2013 г., стр. 11).
 (4) Известие за предстоящото изтичане на срока на действие на някои антидъмпингови мерки (ОВ C 110, 23.3.2018 г., стр. 29).
 (5) Известие за започване на преглед с оглед изтичане на срока на действие на антидъмпинговите мерки, приложими по отношение на вноса на пероксосулфати (персулфати) с произход от Китайската народна република (ОВ C 454, 17.12.2018 г., стр. 7).
 (6) Регламент за изпълнение (ЕС) 2020/39 на Комисията от 16 януари 2020 г. за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 (ОВ L 13, 17.1.2020 г., стр. 18).
 (7) Регламент за изпълнение (ЕС) 2019/1584 на Комисията за започване на разследване във връзка с евентуално заобикаляне на антидъмпинговите мерки, наложени с Регламент за изпълнение (ЕС) No 1343/2013 на Съвета върху вноса на пероксосулфати (персулфати) с произход от Китайската народна република, и за въвеждане на регистрационен режим за този внос (ОВ L 246, 26.9.2019 г., стр. 19).
 (8) Електронно писмо от 14 юни 2019 г. от германските митнически органи до Европейската комисия.
 (9) В отговора на въпросника не беше посочена конкретна дата.
 (10) В отговора на въпросника не беше посочена конкретна дата.
 (11) Регламент за изпълнение (ЕС) 2020/39 на Комисията от 16 януари 2020 г. за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 (ОВ L 13, 17.1.2020 г., стр. 18).


text:
 14.11.2017
 BG
 Официален вестник на Европейския съюз
 L 295/47
 РЕГЛАМЕНТ ЗА ИЗПЪЛНЕНИЕ (ЕС) 2017/2067 НА КОМИСИЯТА
 от 13 ноември 2017 година
 за неодобряване на паприка екстракт (капсантин, капсорубин E 160 c) като основно вещество в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
 като има предвид, че:
 (1)
 В съответствие с член 23, параграф 3 от Регламент (ЕО) No 1107/2009 на 19 юни 2015 г. Комисията получи заявление от Group Peyraud Nature за одобряване на подправката Capsicum spp. като основно вещество. Заявлението бе придружено от информацията, изисквана съгласно член 23, параграф 3, втора алинея от същия регламент.
 (2)
 Комисията поиска научно съдействие от Европейския орган за безопасност на храните („Органът“). На 10 октомври 2016 г. Органът предостави на Комисията технически доклад за съответното вещество (2). На 24 януари 2017 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на паприка екстракт (капсантин, капсорубин E 160 c), а за заседанието на същия комитет на 6 октомври 2017 г. подготви и окончателните им варианти.
 (3)
 По време на организираните от Органа консултации заявителят се съгласи да промени наименованието на основното вещество на паприка екстракт (капсантин, капсорубин E 160 c).
 (4)
 От документацията, предоставена от заявителя, е видно, че паприка екстрактът (каспантин, капсорубин E 160 c) отговаря на критериите за хранителен продукт съгласно определението от член 2 от Регламент (ЕО) No 178/2002 на Европейския парламент и на Съвета (4) и не се употребява преимуществено за целите на растителната защита.
 (5)
 В техническия доклад на Органа бяха изразени опасения конкретно по отношение на експозицията на съставката капсаицин и липсата на оценки на експозицията за паприка екстракт (капсантин, капсорубин E 160 c), по-специално посредством употребата на пестициди, поради което оценката на риска за операторите, работниците, намиращите се в близост лица и нецелевите организми не можеше да бъде финализирана.
 (6)
 Комисията прикани заявителя да представи своите коментари по проекта на доклада за преразглеждане. Заявителят представи своите коментари, които бяха разгледани внимателно.
 (7)
 Въпреки изложените от заявителя аргументи обаче опасенията, свързани с веществото, не могат да бъдат отхвърлени.
 (8)
 Следователно, както е посочено в доклада на Комисията за преразглеждане, не е установено изпълнение на изискванията, определени в член 23 от Регламент (ЕО) No 1107/2009. Поради това е целесъобразно паприка екстракт (капсантин, капсорубин E 160 c) да не бъде одобрено като основно вещество.
 (9)
 Настоящият регламент не възпрепятства подаването на ново заявление за одобрение на паприка екстракт (капсантин, капсорубин E 160 c) като основно вещество в съответствие с член 23, параграф


text:
3 от Регламент (ЕО) No 1107/2009.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Веществото паприка екстракт (капсантин, капсорубин E 160 c) не се одобрява като основно вещество.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 ноември 2017 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Технически доклад за резултата от консултацията с държавите членки и ЕОБХ във връзка със заявлението за паприка екстракт, капсантин, капсорубин E 160 c (прието за допустимо под наименованието на подправката Capsicum spp.) за употреба за растителна защита като репелент за различни видове безгръбначни животни, бозайници и птици. Допълнителна публикация на ЕОБХ 2016:EN-1096. 54 стр.
 (3) http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
 (4) Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).


text:
 3.3.2016
 BG
 Официален вестник на Европейския съюз
 L 57/1
 РЕГЛАМЕНТ ЗА ИЗПЪЛНЕНИЕ (ЕС) 2016/297 НА КОМИСИЯТА
 от 2 март 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 март 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 371,5
 IL
 236,2
 MA
 89,6
 SN
 174,9
 TN
 116,3
 TR
 106,5
 ZZ
 182,5
 0707 00 05
 JO
 194,1
 MA
 80,8
 TR
 166,7
 ZZ
 147,2
 0709 93 10
 MA
 51,3
 TR
 164,9
 ZZ
 108,1
 0805 10 20
 EG
 47,8
 IL
 76,4
 MA
 56,2
 TN
 50,0
 TR
 65,7
 ZZ
 59,2
 0805 50 10
 MA
 110,9
 TN
 91,8
 TR
 97,7
 ZZ
 100,1
 0808 10 80
 CL
 93,5
 US
 114,3
 ZZ
 103,9
 0808 30 90
 CL
 161,2
 CN
 90,6
 ZA
 91,5
 ZZ
 114,4
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно


text:
 23.5.2015
 BG
 Официален вестник на Европейския съюз
 L 128/18
 РЕГЛАМЕНТ ЗА ИЗПЪЛНЕНИЕ (ЕС) 2015/808 НА КОМИСИЯТА
 от 22 май 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 май 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 69,6
 MA
 93,5
 MK
 102,7
 ZZ
 88,6
 0707 00 05
 AL
 41,5
 MK
 41,2
 TR
 111,1
 ZZ
 64,6
 0709 93 10
 TR
 127,8
 ZZ
 127,8
 0805 10 20
 EG
 43,7
 IL
 70,8
 MA
 56,2
 ZA
 61,0
 ZZ
 57,9
 0805 50 10
 BO
 147,7
 BR
 103,9
 MA
 111,5
 TR
 98,3
 ZA
 178,1
 ZZ
 127,9
 0808 10 80
 AR
 176,7
 BR
 105,1
 CL
 135,3
 NZ
 157,6
 US
 232,9
 UY
 68,9
 ZA
 110,0
 ZZ
 140,9
 0809 29 00
 US
 413,6
 ZZ
 413,6
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно


text:
 9.3.2012
 BG
 Официален вестник на Европейския съюз
 L 71/13
 РЕГЛАМЕНТ ЗА ИЗПЪЛНЕНИЕ (ЕС) No 196/2012 НА КОМИСИЯТА
 от 8 март 2012 година
 за определяне на размера на помощта за прехвърляне и фиксираната помощ за някои рибни продукти през риболовната 2012 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (1),
 като взе предвид Регламент (ЕО) No 2814/2000 на Комисията от 21 декември 2000 година за установяване на подробни правила за прилагането на Регламент (ЕО) No 104/2000 на Съвета по отношение предоставянето на помощ за прехвърляне за някои видове рибни продукти (2), и по-специално член 5 от него,
 като взе предвид Регламент (ЕО) No 939/2001 на Комисията от 14 май 2001 година за установяване на подробни правила за прилагането на Регламент (ЕО) No 104/2000 на Съвета по отношение предоставянето на фиксирана помощ за някои рибни продукти (3), и по-специално член 5 от него,
 като има предвид, че:
 (1)
 В Регламент (ЕО) No 104/2000 се предвижда, че тази помощ може да бъде предоставена за количества от някои пресни продукти, изтеглени от пазара, които са или обработени за стабилизирането им и съхранени, или консервирани.
 (2)
 Целта на тази помощ е да се насърчат организациите на производители да обработват или консервират продуктите, изтеглени от пазара, за да се избегне тяхното унищожаване.
 (3)
 Размерът на помощта следва да бъде такъв, че да не нарушава равновесието на пазара на въпросните продукти или конкуренцията.
 (4)
 Размерът на помощта следва да не надхвърля техническите и финансовите разходи, свързани с операциите, които са от съществена значимост за стабилизирането и съхранението, отчетени в Съюза през предходната риболовна година.
 (5)
 С цел да не се възпрепятства функционирането на интервенционната система през 2012 г., настоящият регламент следва да се прилага със задна дата, считано от 1 януари 2012 г.
 (6)
 Мерките, предвидени в настоящия регламент, са в съответствие със становището на Управителния комитет по рибни продукти,
 ПРИЕ НАСТОЯЩИЯ РЕГЛАМЕНТ:
 Член 1
 За риболовната 2012 година размерът на помощта за прехвърляне, посочена в член 23 от Регламент (ЕО) No 104/2000, и размерът на фиксираната помощ, посочена в член 24, параграф 4 от същия регламент, са определени в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 1 януари 2012 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 8 март 2012 година.
 За Комисията
 Председател
 José Manuel BARROSO
 (1) ОВ L 17, 21.1.2000 г., стр. 22.
 (2) ОВ L 326, 22.12.2000 г., стр. 34.
 (3) ОВ L 132, 15.5.2001 г., стр. 10.
 ПРИЛОЖЕНИЕ
 1.
 Размер на помощта за прехвърляне за продуктите, изброени в приложение I, части А и Б, и за морски език (Solea spp.), посочен в приложение I, част В към Регламент (ЕО) No 104/2000
 Методи на обработка, посочени в член 23 от Регламент (ЕО)


text:
No 104/2000
 Помощ (EUR/тон)
 1
 2
 I. Замразяване и съхранение на цели продукти, изкормени и с глави, или нарязани на парчета продукти
 —
 сардини от вида Sardina pilchardus
 359
 —
 други видове
 291
 II.
 Отделяне на филето, замразяване и съхранение
 410
 III.
 Осоляване и/или изсушаване и съхранение на цели продукти, изкормени и с глави, или нарязани на парчета или филетирани продукти
 277
 IV.
 Мариноване и съхранение
 260
 2.
 Размер на помощта за прехвърляне за другите продукти, изброени в приложение I, част В от Регламент (ЕО) No 104/2000
 Методи на обработка и/или консервиране, посочени в член 23 от Регламент (ЕО) No 104/2000
 Продукти
 Помощ (EUR/тон)
 1
 2
 3
 I.
 Замразяване и съхранение
 Норвежки омар
 (Nephrops norvegicus)
 327
 Опашки от норвежки омар
 (Nephrops norvegicus)
 248
 II.
 Отделяне на главата, замразяване и съхранение
 Норвежки омар
 (Nephrops norvegicus)
 293
 III.
 Сготвяне, замразяване и съхранение
 Норвежки омар
 (Nephrops norvegicus)
 327
 Рак пустинник
 (Cancer pagurus)
 248
 IV.
 Пастьоризация и съхранение
 Рак пустинник
 (Cancer pagurus)
 392
 V.
 Съхранение в живо състояние в неподвижни резервоари или клетки
 Рак пустинник
 (Cancer pagurus)
 210
 3.
 Размер на фиксираната помощ за продуктите, изброени в приложение IV към Регламент (ЕО) No 104/2000
 Методи на обработка
 Помощ (EUR/тон)
 I.
 Замразяване и съхранение на цели продукти, изкормени и с глави, или нарязани на парчета продукти
 291
 II.
 Отделяне на филето, замразяване и съхранение
 410


text:
 7.12.2021
 BG
 Официален вестник на Европейския съюз
 L 436/35
 РЕГЛАМЕНТ ЗА ИЗПЪЛНЕНИЕ (ЕС) 2021/2158 НА КОМИСИЯТА
 от 6 декември 2021 година
 за изменение на приложение I към Регламент за изпълнение (ЕС) 2021/934 за определяне на специални мерки за контрол във връзка с болестта класическа чума по свинете
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 71, параграф 3 от него,
 като има предвид, че:
 (1)
 Класическата чума по свинете е инфекциозна вирусна болест по отглежданите и дивите свине, която може да окаже сериозно въздействие върху съответната популация от животни и върху рентабилността на свиневъдството и да причини смущения в движението на пратки от тези животни и продукти от тях в рамките на Съюза и в износа към трети държави.
 (2)
 Регламент за изпълнение (ЕС) 2021/934 на Комисията (2) беше приет в съответствие с рамката на Регламент (ЕС) 2016/429 и в него се определят специални мерки за контрол във връзка с болестта класическа чума по свинете, които трябва да се прилагат за ограничен период от време от държавите членки, посочени в приложение I към него, в ограничителните зони съгласно същото приложение.
 (3)
 Като се има предвид ефективността на мерките за надзор и контрол, предприети в България в съответствие с Делегиран регламент (ЕС) 2020/687 на Комисията (3) и Регламент за изпълнение (ЕС) 2021/934, съгласно изложението, направено от България пред Постоянния комитет по растенията, животните, храните и фуражите, и с оглед на благоприятната епидемиологична обстановка по отношение на болестта класическа чума по свинете в посочената държава членка, цялата територия на България, понастоящем включена като зона с ограничен достъп в приложение I към Регламент за изпълнение (ЕС) 2021/934, следва да бъде заличена от посоченото приложение.
 (4)
 Поради посочените съображения Регламент за изпълнение (ЕС) 2021/934 следва да бъде съответно изменен.
 (5)
 С оглед на подобряването на епидемиологичната обстановка по отношение на болестта класическа чума по свинете в България и за да се гарантира, че няма неоправдани ограничения във връзка с тази болест, измененията, направени с настоящия регламент в Регламент за изпълнение (ЕС) 2021/934, следва да влязат в сила възможно най-скоро.
 (6)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2021/934 се заменя с текста, съдържащ се в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 декември 2021 година.
 За Комисията
 Председател
 Ursula VON DER LEYEN
 (1) ОВ L 84, 31.3.2016 г., стр. 1.
 (2) Регламент за изпълнение (ЕС) 2021/934 на Комисията от


text:
9 юни 2021 г. за определяне на специални мерки за контрол във връзка с болестта класическа чума по свинете (ОВ L 204, 10.6.2021 г., стр. 18).
 (3) Делегиран регламент (ЕС) 2020/687 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка (ОВ L 174, 3.6.2020 г., стр. 64).
 ПРИЛОЖЕНИЕ
 „ПРИЛОЖЕНИЕ I
 ОГРАНИЧИТЕЛНИ ЗОНИ
 Румъния
 Цялата територия на Румъния.
 “


text:
 13.10.2011
 BG
 Официален вестник на Европейския съюз
 L 268/12
 РЕГЛАМЕНТ ЗА ИЗПЪЛНЕНИЕ (ЕС) No 1009/2011 НА КОМИСИЯТА
 от 12 октомври 2011 година
 за определяне на фиксирани стойности при внос за определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 в изпълнение на резултатите от Уругвайския кръг от многостранни търговски преговори Регламент за изпълнение (ЕС) No 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Фиксираните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила на 13 октомври 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 12 октомври 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Фиксирани стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Кодове на трети страни (1)
 Фиксирана вносна стойност
 0702 00 00
 AL
 58,3
 EC
 36,3
 MA
 46,5
 MK
 42,0
 ZZ
 45,8
 0707 00 05
 AL
 65,0
 MK
 64,2
 TR
 132,0
 ZZ
 87,1
 0709 90 70
 TR
 123,3
 ZZ
 123,3
 0805 50 10
 AR
 68,2
 BR
 38,2
 CL
 60,5
 TR
 70,3
 UY
 56,8
 ZA
 80,8
 ZZ
 62,5
 0806 10 10
 BR
 245,1
 CL
 79,6
 MK
 85,4
 PE
 228,3
 TR
 116,1
 US
 275,5
 ZA
 65,0
 ZZ
 156,4
 0808 10 80
 CL
 69,1
 CN
 86,4
 NZ
 123,4
 ZA
 92,8
 ZZ
 92,9
 0808 20 50
 CL
 85,4
 CN
 55,3
 TR
 107,9
 ZZ
 82,9
 (1) Номенклатура на страните, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


text:
 25.2.2016
 BG
 Официален вестник на Европейския съюз
 L 49/7
 РЕГЛАМЕНТ ЗА ИЗПЪЛНЕНИЕ (ЕС) 2016/259 НА КОМИСИЯТА
 от 24 февруари 2016 година
 за определяне на процент на приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1),
 като взе предвид Регламент (ЕО) No 951/2006 на Комисията от 30 юни 2006 г. относно правилата за прилагане на Регламент (ЕО) No 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
 като има предвид, че:
 (1)
 Съгласно член 139, параграф 1, първа алинея, буква г) от Регламент (ЕС) No 1308/2013 количеството захар, произведено през една пазарна година в превишение на квотата, посочена в член 136 от същия регламент, може да бъде изнесено само в рамките на количествените ограничения, определени от Комисията.
 (2)
 Регламент за изпълнение (ЕС) 2015/1164 на Комисията (3) определя гореспоменатите ограничения.
 (3)
 Количествата захар, обхванати от заявленията за износни лицензии, надхвърлят количествените ограничения, определени в Регламент за изпълнение (ЕС) 2015/1164. Поради това е необходимо да се определи процент на приемане за количествата, заявени от 15 до 19 февруари 2016 г. Всички заявления за износни лицензии за захар, подадени след 19 февруари 2016 г., следва съответно да бъдат отхвърлени, а подаването на заявления за износни лицензии да бъде преустановено,
 ПРИЕ НАСТОЯЩИЯ РЕГЛАМЕНТ:
 Член 1
 1. Износните лицензии за извънквотна захар, за които са подадени заявления от 15 до 19 февруари 2016 г., се издават за заявените количества, умножени по процент на приемане в размер на 84,388187 %.
 2. Заявленията за износни лицензии за извънквотна захар, подадени на 22, 23, 24, 25 и 26 февруари 2016 г., се отхвърлят.
 3. Подаването на заявления за износни лицензии за извънквотна захар се преустановява за срок от 29 февруари 2016 г. до 30 септември 2016 г.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 февруари 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 178, 1.7.2006 г., стр. 24.
 (3) Регламент за изпълнение (ЕС) 2015/1164 на Комисията от 15 юли 2015 г. за определяне на количествените ограничения за износ на извънквотна захар и изоглюкоза до края на пазарната 2015/2016 година (ОВ L 188, 16.7.2015 г., стр. 28).


text:
 22.9.2017
 BG
 Официален вестник на Европейския съюз
 L 244/9
 РЕГЛАМЕНТ ЗА ИЗПЪЛНЕНИЕ (ЕС) 2017/1597 НА КОМИСИЯТА
 от 21 септември 2017 година
 за определяне на коефициента на разпределение за количествата, за които се отнасят подадените от 1 до 7 септември 2017 г. заявления за права на внос в рамките на тарифните квоти, открити по силата на Регламент за изпълнение (ЕС) 2015/2078 за птиче месо с произход от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 188, параграфи 1 и 3 от него,
 като има предвид, че:
 (1)
 С Регламент за изпълнение (ЕС) 2015/2078 на Комисията (2) се откриват годишни тарифни квоти за внос на продукти от сектора на птичето месо с произход от Украйна.
 (2)
 Количествата, за които се отнасят заявленията за права на внос, подадени от 1 до 7 септември 2017 г. за подпериода от 1 октомври до 31 декември 2017 г., са по-големи от наличните количества по отношение на пореден номер 09.4273. Поради това следва да се определи до каква степен могат да бъдат издавани права на внос, като се определи коефициент на разпределение, който да се прилага към заявените количества, изчислен съгласно член 6, параграф 3 от Регламент (ЕО) No 1301/2006 на Комисията (3) във връзка с член 7, параграф 2 от посочения регламент.
 (3)
 За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 По отношение на количествата, за които се отнасят подадените по силата на Регламент за изпълнение (ЕС) 2015/2078 заявления за права на внос за подпериода от 1 октомври до 31 декември 2017 г., се прилага коефициентът на разпределение, посочен в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 септември 2017 година.
 За Комисията,
 от името на председателя,
 Jerzy PLEWA
 Генерален директор
 на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) Регламент за изпълнение (ЕС) 2015/2078 на Комисията от 18 ноември 2015 г. за откриване и управление на тарифни квоти на Съюза за внос на месо от домашни птици с произход от Украйна (ОВ L 302, 19.11.2015 г., стр. 63).
 (3) Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).
 ПРИЛОЖЕНИЕ
 Пореден номер
 Коефициент на разпределение — заявления, подадени за подпериода от


text:
 30.4.2021
 BG
 Официален вестник на Европейския съюз
 L 147/5
 РЕГЛАМЕНТ ЗА ИЗПЪЛНЕНИЕ (ЕС) 2021/708 НА КОМИСИЯТА
 от 28 април 2021 година
 за изменение на Регламент (ЕО) No 1484/95 по отношение на определянето на представителните цени в секторите на птичето месо и яйцата, както и за яйчния албумин
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 183, буква б) от него,
 като взе предвид Регламент (ЕС) No 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) No 1216/2009 и (ЕО) No 614/2009 на Съвета (2), и по-специално член 5, параграф 6, буква а) от него,
 като има предвид, че:
 (1)
 С Регламент (ЕО) No 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.
 (2)
 Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.
 (3)
 Поради това Регламент (ЕО) No 1484/95 следва да бъде изменен.
 (4)
 С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 1484/95 се заменя с текста в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 април 2021 година.
 За Комисията,
 от името на председателя,
 Wolfgang BURTSCHER
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 150, 20.5.2014 г., стр. 1.
 (3) Регламент (ЕО) No 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент No 163/67/ЕИО (ОВ L 145, 29.6.1995 г., стр. 47).
 ПРИЛОЖЕНИЕ
 „ПРИЛОЖЕНИЕ I
 Код по КН
 Описание на стоките
 Представителна цена
 (EUR/100 kg)
 Обезпечение по член 3
 (EUR/100 kg)
 Произход (1)
 0207 14 10
 Обезкостени разфасовки от петли и кокошки, замразени
 170,6
 145,9
 192,4
 45
 57
 34
 AR
 BR
 TH


text:
0207 27 10
 Обезкостени разфасовки от пуйки, замразени
 399,8
 0
 BR
 (1) Номенклатура на държавите съгласно Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).“


text:
 26.6.2020
 BG
 Официален вестник на Европейския съюз
 L 203/65
 РЕГЛАМЕНТ ЗА ИЗПЪЛНЕНИЕ (ЕС) 2020/881 НА КОМИСИЯТА
 от 25 юни 2020 година
 за приемане на искане за статут на нов производител износител във връзка с окончателните антидъмпингови мерки, наложени върху вноса на керамични съдове и прибори за сервиране или за кухня с произход от Китайската народна република с Регламент за изпълнение (ЕС) 2019/1198
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“),
 като взе предвид Регламент за изпълнение (ЕС) 2019/1198 на Комисията от 12 юли 2019 г. за налагане на окончателно антидъмпингово мито върху вноса на керамични съдове и прибори за сервиране или за кухня с произход от Китайската народна република след провеждане на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 (2) („първоначалния регламент“), и по-специално член 2 от него,
 като има предвид, че:
 А. ДЕЙСТВАЩИ МЕРКИ
 (1)
 На 13 май 2013 г. с Регламент за изпълнение (ЕС) No 412/2013 на Съвета (3) Съветът наложи окончателно антидъмпингово мито върху вноса в Съюза на керамични съдове и прибори за сервиране или за кухня („разглеждания продукт“) с произход от Китайската народна република (КНР).
 (2)
 На 12 юли 2019 г. след преглед с оглед изтичане на срока на действие на мерките съгласно член 11, параграф 2 от основния регламент Комисията удължи срока на действие на мерките с още пет години с Регламент за изпълнение (ЕС) 2019/1198.
 (3)
 На 28 ноември 2019 г. след разследване за заобикаляне на мерките в съответствие с член 13, параграф 3 и член 14, параграф 5 от основния регламент, Комисията измени Регламент (ЕС) 2019/1198 с Регламент за изпълнение (ЕС) 2019/2131 на Комисията (4).
 (4)
 При първоначалното разследване беше изготвена извадка с оглед на разследването на производителите износители в КНР съгласно член 17 от Регламент (ЕС) 2016/1036.
 (5)
 Комисията наложи индивидуални ставки на антидъмпинговото мито в размер от 13,1 % до 23,4 % върху вноса на разглеждания продукт за включените в извадката производители износители. На оказалите съдействие производители износители, които не бяха включени в извадката, беше наложена митническа ставка от 17,9 %. Оказалите съдействие производители износители, които не са включени в извадката, са изброени в приложение I към Регламент за изпълнение (ЕС) 2019/2131. Също така в национален мащаб беше наложена митническа ставка в размер на 36,1 % върху вноса на разглеждания продукт от дружества в КНР, които не са заявили интереса си или не са оказали съдействие при разследването.
 (6)
 Съгласно член 2 от Регламент за изпълнение (ЕС) 2019/1198 Комисията може да изменя приложение I към посочения регламент, за да налага митническата ставка, приложима за оказалите съдействие дружества, които не са включени в извадката или на които не е предоставено индивидуално третиране, а именно среднопретеглената митническа ставка от 17,9 %, на всеки нов производител износител в КНР, който представи достатъчно доказателства на


text:
Комисията, че:
 а)
 не е изнасял разглеждания продукт за Съюза през разследвания период, на който се основават мерките, т.е. периода от 1 януари 2011 г. до 31 декември 2011 г. („първоначалния разследван период“);
 б)
 не е свързан с който и да било от износителите или производителите в КНР, спрямо които са наложени мерките по първоначалния регламент; както и
 в)
 действително е изнасял за Съюза разглеждания продукт след края на първоначалния разследван период или е поел неотменимо договорно задължение да изнесе значително количество за Съюза.
 Б. ИСКАНЕ ЗА СТАТУТ НА НОВ ПРОИЗВОДИТЕЛ ИЗНОСИТЕЛ
 (7)
 Групата от свързани дружества Huatai Ceramics Industry Limited, Hunan, Китай и Kerun Ceramics Manufactory Ltd. („Huatai и Kerun“ или „заявителят“) подаде искане до Комисията да ѝ бъде предоставен статут на нов производител износител („СНПИ“) и следователно да подлежи на ставката от 17,9 %, приложима за оказалите съдействие дружества в КНР, които не са включени в извадката. Заявителят твърди, че отговаря на всичките три условия, посочени в член 2 от първоначалния регламент.
 (8)
 За да определи дали заявителят отговаря на условията за предоставяне на СНПИ, изложени в член 2 от първоначалния регламент („условията за СНПИ“), Комисията най-напред поиска от заявителя да представи доказателства, че отговаря на посочените условия, като му изпрати въпросник за тази цел.
 (9)
 След анализ на отговора на въпросника Комисията поиска допълнителна информация и доказателства, които бяха предоставени от заявителя.
 (10)
 Комисията се постара да провери цялата информация, която счете за необходима, с цел да определи дали заявителят отговаря на условията за предоставяне на СНПИ. За тази цел Комисията анализира доказателствата, представени от заявителя в неговия отговор на въпросника, като използваше различни онлайн бази данни, включително Orbis (5) и Qichacha (6), и извърши кръстосана проверка на предоставената от дружеството информация с информацията, предоставена по предишни случаи. Успоредно с това Комисията информира и промишлеността на Съюза за искането на заявителя и я прикани да представи коментари, ако е необходимо. Не бяха получени коментари от промишлеността на Съюза.
 В. АНАЛИЗ НА ИСКАНЕТО
 (11)
 Що се отнася до условието, посочено в член 2, буква а) от първоначалния регламент, а именно заявителят да не е изнасял разглеждания продукт за Съюза по време на периода на разследване, на който се основават мерките, т.е. от 1 януари 2011 г. до 31 декември 2011 г. („първоначалния разследван период“ или „РП“), Комисията установи, че през РП заявителят действително не е извършвал износ за ЕС. Huatai е учредено през септември 2010 г. като вътрешен продавач на керамика. От устава му е видно, че до март 2012 г. то не е притежавало лиценз за износ и до декември 2012 г. не е било в състояние да произвежда разглеждания продукт, което е след РП. Kerun е учредено през октомври 2004 г. То не е имало лиценз за производство на разглеждания продукт до юли 2018 г. и не е имало лиценз за износ до май 2019 г., като и двете дати са след РП. Следователно заявителят отговаря на това условие.
 (12)
 По отношение на условието, посочено в член 2, буква б) от първоначалния регламент, а именно заявителят


text:
да не е свързан с износители или производители, които са обект на антидъмпинговите мерки, наложени с първоначалния регламент, Комисията установи, че заявителят е свързан с един от своите основни клиенти — малайзийското търговско дружество Fluxline Trading SDN BHD. Това дружество обаче не се намира в КНР и не е било обект на антидъмпинговите мерки, наложени с първоначалния регламент. Не бяха установени други отношения съгласно определеното в Регламент за изпълнение (ЕС) 2015/2447 на Комисията (7). Следователно заявителят отговаря на това условие.
 (13)
 Що се отнася до условието, определено в член 2, буква в) от първоначалния регламент, а именно заявителят действително да е изнасял разглеждания продукт за Съюза след първоначалния разследван период или да е поел неотменимо договорно задължение да изнася значително количество за Съюза, Комисията установи, че след първоначалния разследван период заявителят е извършвал износ за Съюза през 2019 г. Заявителят е представил фактура, списък на стоките, коносамент и разписка за извършено плащане за поръчка, направена от австрийско дружество през 2019 г. Следователно заявителят отговаря на това условие.
 (14)
 Съответно заявителят отговаря и на трите условия за предоставяне на СНПИ, както е посочено в член 2 от първоначалния регламент, и поради това искането следва да бъде прието. Следователно на заявителя следва да се наложи антидъмпингово мито от 17,9 % за оказалите съдействие дружества, които не са включени в извадката от първоначалното разследване.
 Г. ОПОВЕСТЯВАНЕ
 (15)
 Заявителят и промишлеността на Съюза бяха информирани за основните факти и съображения, въз основа на които бе счетено за целесъобразно да се предостави ставката на антидъмпинговото мито, приложима за оказалите съдействие дружества, които не са включени в извадката от първоначалното разследване, на Huatai Ceramics Industry Limited, Hunan, Китай и Kerun Ceramics Manufactory Ltd. („Huatai и Kerun“).
 (16)
 На страните беше дадена възможност да представят коментари. Не бяха получени коментари.
 (17)
 Настоящият регламент е в съответствие със становището на комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 Следното дружество се добавя към списъка на оказалите съдействие дружества, които не са включени в извадката, към Регламент за изпълнение (ЕС) 2019/1198 от 12 юли 2019 г., и по-специално в приложение I към посочения регламент:
 Дружество
 Допълнителен код
 по ТАРИК
 „Huatai Ceramics Industry Limited, Hunan, Китай и Kerun Ceramics Manufactory Ltd.
 C551“
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 юни 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21.
 (2) ОВ L 189, 15.7.2019 г., стр. 8.
 (3) Регламент за изпълнение (ЕС) No 412/2013 на Съвета от 13 май 2013 г. за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република (ОВ L 131, 15.5.2013 г., стр. 1).
 (4) Регламент за изпълнение (ЕС) 2019/2131 на Комисията от 28 ноември 2019 г.